แสบคูณสอง
แสบคูณสอง เป็นรายการเกมโชว์ในประเทศไทยที่ออกอากาศมาตั้งแต่วันที่ 1 กุมภาพันธ์ พ.ศ. 2540 และยุติการออกอากาศในวันที่ 11 มกราคม พ.ศ. 2544 และเป็นรายการโทรทัศน์รายการแรกของบริษัท ทริปเปิ้ล ทู จำกัด โดยมีพิธีกร คือ เกียรติ กิจเจริญ (ซูโม่กิ๊ก) ร่วมกับติ๊ก กลิ่นสี (ชาญณรงค์ ขันทีท้าว)
แสบคูณสอง
ในเกมนี้ จะมี แก๊งลูกหมู ซึ่งเป็นนักแสดงประจำรายการจะพาบุคคลปริศนา 3 ท่านซึ่งทำอาชีพประจำสัปดาห์ ซึ่งอาจจะเป็นอาชีพแปลก หายากในยุคนั้น เช่น คนทำบาตรพระ ช่างเรียงหน้าหนังสือพิมพ์ ฯลฯ มาในรายการ แล้วทางรายการจะถามว่าบุคคลที่มา เป็น(อาชีพประจำสัปดาห์นั้นๆ) ชัวร์ หรือ มั่วนิ่ม ผู้เข้าแข่งขันทั้ง 3 จะต้องตอบคำถามโดยเริ่มจากผู้ที่มีคะแนนสูงสุดจากรอบก่อนหน้านั้น จากนั้นบุคคลปริศนาจะมาเฉลยว่าทำอาชีพนั้นๆ ชัวร์ หรือ มั่วนิ่ม โดยจะเล่นทั้งหมด 3 ข้อ จากนั้นบุคคลที่ตอบว่า ชัวร์ จะมาสาธิตวิธีการประกอบอาชีพนั้นๆ